b'\n_START_ARTICLE_\nHannoveri hobune\n_START_SECTION_\nKirjeldus\n_START_PARAGRAPH_\nHannoveri hobuste turjak\xc3\xb5rgus on 157\xe2\x80\x93185 cm, kusjuures eelistatakse turjak\xc3\xb5rgust 165 cm ringis. V\xc3\xa4rvuselt v\xc3\xb5ivad nad olla raudjad, mustad, hallid v\xc3\xb5i k\xc3\xb5rbed. Kael on pikk ja graatsiline ning pea profiilis sirgete kontuuridega. Keha on elegantne, tugev ja t\xc3\xa4helepanuv\xc3\xa4\xc3\xa4rselt lihaseline. Jalad on tugevate liigeste ning suurte \xc3\xbchtlase kujuga kapjadega. Iseloomult on hannoverid tasakaalukad, mist\xc3\xb5ttu on nad erakordselt head ratsa- ja spordihobused.\n_START_SECTION_\nAjalugu\n_START_PARAGRAPH_\nHannoveri hobuste aretus sai alguse 18. sajandil. See \xd0\xbf\xd0\xbe\xd0\xbb\xd1\x83\xd0\xba\xd1\x80\xd0\xbe\xd0\xb2\xd0\xbd\xd0\xb0\xd1\x8f t\xc3\xb5ugu hobused saadud 1735 aastal toonase \xd0\xb3\xd0\xb0\xd0\xbd\xd0\xbd\xd0\xbe\xd0\xb2\xd0\xb5\xd1\x80\xd1\x81\xd0\xba\xd0\xb8\xd0\xbc prints \xd0\x93\xd0\xb5\xd0\xbe\xd1\x80\xd0\xb3\xd0\xbe\xd0\xbc II. Algseteks kasutusaladeks oli p\xc3\xb5llumajandus ning s\xc3\xb5jandus. Sajandi l\xc3\xb5puks olid hannoverid hinnatud t\xc3\xb5llahobused. 1888. aastal avaldati esimene t\xc3\xb5uraamat ning hannoveridest sai \xc3\xbcks Euroopa populaarsemaid hobuset\xc3\xb5uge. P\xc3\xa4rast Teist maailmas\xc3\xb5da langes n\xc3\xb5udlus p\xc3\xb5llumajandushobuste j\xc3\xa4rele ning uueks aretuseesm\xc3\xa4rgiks sai sportliku t\xc3\xbc\xc3\xbcbi loomine. T\xc3\xa4naseks on hannoveridest saanud hinnatud kolmev\xc3\xb5istluse ning takistus- ja koolis\xc3\xb5iduhobused.\n_START_SECTION_\nHannoverid koolis\xc3\xb5idus\n_START_PARAGRAPH_\nWBFSH and FEI hinnangul on Hannoveri hobune olnud edukaim t\xc3\xb5ug rahvusvahelistel koolis\xc3\xb5iduv\xc3\xb5istlustel alates aastast 2001, kui hakati tulemusi m\xc3\xa4rkima. Hannoveri tipptasemel rahvusvahelised hobused on Salinero, Satchmo 78, Sunrise, Bonaparte 67, Brentina ja Wansuela Suerte. Alates 1956. aasta ol\xc3\xbcmpiam\xc3\xa4ngudest on hannoverid teeninud 3 individuaalset kuldmedalit (Salinero kaks korda ja Gigolo), 4 individuaalset h\xc3\xb5bemedalit (Satchmo, Gigolo kaks korda Woycek) ja 4 individuaalset pronksi (Bonaparte, Weyden, Mehmed ja Dux) . Hannoverid on olnud mitte v\xc3\xa4hem kui 7 kuldmedali omanikud meeskondlikus s\xc3\xb5idus (2008, 2004, 2000, 1996, 1992, 1976, 1968 ja 1964). Mitmed hannoverid on v\xc3\xb5itnud ka \xc3\xbclemaailmseid ratsaspordiv\xc3\xb5istlusi, mis toimuvad iga nelja aasta j\xc3\xa4rel, et ol\xc3\xbcmpiavahelised aastad \xc3\xbchtlaselt jaotada. Hannoveri t\xc3\xb5ugu honustest on ratsav\xc3\xb5istluste maailmameistrid Mehmed (1974), Gigolo (1994, 1998), Satchmo (2006) ja Salinero (2006, vabakava).\n_START_SECTION_\nHannoverid takistuss\xc3\xb5idus\n_START_PARAGRAPH_\nHannoveri hobused on j\xc3\xa4rjekindlalt j\xc3\xa4rjestatud viie k\xc3\xb5ige edukama t\xc3\xb5u hulka ka takistuss\xc3\xb5idus FEI ja WBFSH poolt. Selle aastatuhande parimad hannoveri takistuss\xc3\xb5idu hobused on Shutterfly ja For Pleasure. Shutterfly v\xc3\xb5itis takistuss\xc3\xb5idu maailmakarika v\xc3\xb5istluse 2005., 2008. ja 2009. aastal. For Pleasure oli 1995. aasta maailmameistriv\xc3\xb5istluste teisel kohal ning oli kahe kuldmedaliga v\xc3\xb5itnud ol\xc3\xbcmpiam\xc3\xa4ngude takistuss\xc3\xb5idu meeskonna liige.'